b'\n_START_ARTICLE_\nBooli\n_START_PARAGRAPH_\nBooli on alkoholiton tai alkoholia sis\xc3\xa4lt\xc3\xa4v\xc3\xa4 juomasekoitus. Sen perinteiset p\xc3\xa4\xc3\xa4raaka-aineet ovat hedelm\xc3\xa4mehut, kivenn\xc3\xa4isvesi ja alkoholipitoisessa boolissa my\xc3\xb6s alkoholijuoma, kuten valkoviini, vermutti, lik\xc3\xb6\xc3\xb6ri tai votka. Tavallisesti boolia tarjoillaan juhlissa. Booli tarjoillaan usein boolimaljasta tai -kannusta. Boolimaljassa on kauha, jolla boolia annostellaan juomalaseihin.'